Source: http://kajaani.cloudnc.fi/fi-FI/Toimielimet/Vimpelinlaakson_kehittaumlmisliikelaitoksen_johtokunta/Kokous_1362019/Vimpelinlaakson_kehittamisliikelaitoksen(8992)
Timestamp: 2019-12-06 19:13:38+00:00
Document Index: 1644340

Matched Legal Cases: ['§ 10', '§ 21', '§ 8', '§ 5', '§ 9', '§ 11']

Vimpelinlaakson kehittämisliikelaitoksen lainat ja lainajärjestelyt vuonna 2019, laina-ajan muutos | Kajaani
Vimpelinlaakson kehittämisliikelaitoksen lainat ja lainajärjestelyt vuonna 2019, laina-ajan muutos
Vimpelinlaakson kehittämisliikelaitoksen johtokunta, kokous 13.6.2019
§ 10 Vimpelinlaakson kehittämisliikelaitoksen lainat ja lainajärjestelyt vuonna 2019, laina-ajan muutos
KAJDno-2019-183
Vimpelinlaakson kehittämisliikelaitoksen johtokunta, 28.2.2019
Erja Niittyviita, Controller, erja.niittyviita@kajaani.fi
Vimpelinlaakson kehittämisliikelaitoksen johtokunta on päättänyt 12.10.2017 § 21 Oppi alueen infrahankkeen toteuttamisesta ja rahoittamisesta. Päätöksen mukaan rahoitus on ollut tarkoitus hoitaa kaupungin kilpailuttamalla 1.300.000 euron lainalla, jonka takaisinmaksuaika on 20 vuotta. Rakentaminen tuli maksamaan noin 1.400.000 euroa ja se on rahoitettu peruskaupungin kassavaroin. Infrahanke on valmistunut syksyllä 2018. Kajaanin kaupunki on nostanut lainaa vuonna 2017 investointiensa toteuttamiseksi, mutta tästä lainasummasta ei ole silloin irrotettu erillistä lainaa Vimpelinlaakson kehittämisliikelaitokselle. Peruskaupungin kassavaroin on osittain toteutettu myös Seppälän alueinfran ja lämpöliittymien investointeja sekä Tieto 1 ja 2 rakennusten muutostöitä vuosina 2016-2018 yhteensä noin 520.000 eurolla. Edellä olevat peruskaupungin kassavaroin tehdyt investoinnit ovat yhteensä noin 1.920.000 euroa ja ovat liikelaitoksen taseessa velkana kunnalle ja jotka on tarkoitus maksaa nyt pois kaupungille.
Vuonna 2015 Kajaanin kaupunki kilpailutti lainaa mm. investointeihinsa 16.250.000 euroa. Lainan takaisinmaksuaika on 10 vuotta ja sen viimeinen erä maksetaan vuonna 2025. Tästä lainasta osoitettiin Vimpelinlaakson kehittämisliikelaitokselle 3.270.000 euroa Seppälän logistiikkakeskuksen toteuttamiseksi ja hankkeesta on liikelaitoksen johtokunnan päätös 12.3.2015 § 8. Lainasta on 25.1.2019 jäljellä 2.739.564,25 euroa. Vimpelinlaakson kehittämisliikelaitoksen osuus lainasta myönnettiin 20 vuoden ajalle poiketen päälainan takaisinmaksuajasta ja liikelaitos maksaa lainan viimeisen erän kaupungille vuonna 2035. Kyseinen lainajärjestely on kaupungin kokonaisuuden kannalta epäedullinen ja näin ollen Vimpelinlaakson kehittämisliikelaitoksen jäljellä oleva lainaosuus kilpailutetaan uudelleen ja liikelaitos maksaa lainan jäljellä olevan pääoman takaisin kerralla kaupungille.
Vuoden 2019 talousarvion rahoitusosassa Vimpelinlaakson kehittämisliikelaitos on arvioinut tarvitsevansa uutta pitkäaikaista lainaa 1.672.000 euroa. Rahoitustarve on kuitenkin arviolta 800.000 euroa, koska osa investointiosan hankkeista on määrärahavarauksia taikka ne ovat suunnitteluvaiheessa, jolloin oletuksena on ettei kaikkia investointimäärärahoja tulla käyttämään. Tarvittaessa vuoden 2019 investointihankkeista tehdään erillisiä rahoituspäätöksiä.
Edellä olevan perusteella kilpailutetaan Vimpelinlaakson kehittämisliikelaitokselle 5.460.000 euron laina, jonka takaisinmaksuaika on 20 vuotta.
Laina kohdennetaan ja käytetään seuraavasti:
Oppi alueen infrahankkeen rahoittamiseksi 1.400.000,00 euroa, jolla maksetaan pois taseen velkaa kunnalle
Seppälän alueen infrahankkeen ja Tieto 1 ja 2 rakennusten muutostöiden rahoittamiseksi 520.000 euroa, jolla maksetaan pois taseen velkaa kunnalle
Seppälän logistiikkakeskuksen lainan uudelleen järjestelyyn liittyen 2.739.564,25 euroa, jolla maksetaan lainan jäljellä oleva pääoma takaisin Kajaanin kaupungille
Vuoden 2019 rakennushankkeiden rahoittamiseksi uutena lainana 800.000,00 euroa, joka käytetään Taito 1 ja 2 rakennusten kahvioiden sekä Tieto 4 rakennuksen perus- ja muutoskorjauksiin.
Vimpelinlaakson ke­hit­tä­mis­lii­ke­lai­tok­sen johtokunta päättää, että esittelytekstin mukaisesti Oppi- ja Seppälän alueiden infrahankkeiden sekä Tieto 1 ja 2 rakennusten muutostöiden rahoittamiseksi, Seppälän logistiikkakeskuksen lainajärjestelyä varten ja vuoden 2019 rakennushankkeiden to­teut­ta­mi­sek­si otetaan kaupungin ta­lous­pal­ve­lui­den eri rahoituslaitoksilta kilpailuttama 5.460.000 euron lai­na, jonka takaisinmaksuaika on 20 vuotta.
Vimpelinlaakson kehittämisliikelaitoksen johtokunta päätti kokouksessaan 28.2.2019 § 5 Vimpelinlaakson kehittämisliikelaitoksen lainoista ja lainajärjestelyistä vuonna 2019. Päätöksen mukaisesti Oppi-​ ja Seppälän alueiden infrahankkeiden sekä Tieto 1 ja 2 rakennusten muutostöiden rahoittamiseksi,​ Seppälän logistiikkakeskuksen lainajärjestelyä varten ja vuoden 2019 rakennushankkeiden toteuttamiseksi otetaan kaupungin talouspalveluiden eri rahoituslaitoksilta kilpailuttama 5.460.000 euron laina,​ jonka takaisinmaksuaika on 20 vuotta.
Kaupungin talousjohtaja on kilpailuttanut huhtikuussa edellä mainittuun päätökseen perustuen liikelaitokselle 5.460.000 euron lainan. Lainatarjoukset on pyydetty johtokunnan päätöksestä poiketen 10 vuoden takaisinmaksuajalla eikä päätöksen mukaisella 20 vuoden takaisinmaksuajalla. Perusteena lainan kilpailuttamiseen lyhyemmällä 10 vuoden takaisinmaksuajalla on, että kaupungin yleisten periaatteiden mukaisesti lainojen suojausten ja hintatason vuoksi ei kannata pyytää yli 10 vuoden Euribor-korkoon perustuvia lainoja.
Lainatarjoukset on pyydetty Kainuun Osuuspankilta, Nordea Bank AB:lta ja Kuntarahoitus Oyj:ltä. Marginaaliltaan edullisimman lainatarjouksen 10 vuoden laina-ajalle ja 6 kk:n Euribor-korkoon perustuen teki Kainuun Osuuspankki.
Vimpelinlaakson kehittämisliikelaitoksen johtokunta päättää,​ että esittelytekstin mukaisesti Oppi-​ ja Seppälän alueiden infrahankkeiden sekä Tieto 1 ja 2 rakennusten muutostöiden rahoittamiseksi,​ Seppälän logistiikkakeskuksen lainajärjestelyä varten ja vuoden 2019 rakennushankkeiden toteuttamiseksi otetaan kaupungin talouspalveluiden kilpailuttama 5.460.000 euron tarjouksen mukainen indikatiivinen laina Kainuun Osuuspankilta,​ jonka takaisinmaksuaika on 10 vuotta.
Liite Yhteenveto Vilake lainatarjouksista 2019-4-18.pdf (pdf, 174 kt)
§ 9 Vimpelinlaakson kehittämisliikelaitoksen seurantaraportti 1.1.–30.4.2019
§ 11 Vimpelinlaakson kehittämisliikelaitoksen tiedoksi merkittävät asiat